
Sak 9.2 Styrets økonomiske beretning

Økonomien i idrettslaget er i året 2021 preget av nedstengingen av idrettslige aktiviteter i forbindelse med Corona. 
Vi har mindre aktivitet og færre bilag en normalt i gruppene. Dette gir påvirkning på både inntekter og kostnader som vi forventer vil øke i 2022. 
Omsetningen sank med kr. 282.582, - for hele idrettslaget i 2021. Kostnadene sank med kr. 41.831, - Allikevel har idrettslaget et overskudd på kr. 90.311, - 
Alle gruppene har en sunn økonomi med penger på bok. En del minustall for 2021 bekymrer ikke styret i hovedlaget. Idrettslaget sitter med kr. 3.209.104, - i bankinnskudd og kontanter
Regnskapet føres nå i helhet av ECIT for alle gruppene og underavdelinger(klubbhus). Alt føres nå digitalt i regnskapsprogrammet Xledger. Vi fører en felles kontoplan på tvers av gruppene. Noe som gjør at regnskapet blir veldig transparent, det blir lettere å sammenligne kostnader på tvers, og det blir lettere å legge frem et resultatregnskap i hovedlaget som viser totalen på årsmøtet. Ikke minst er det nå mye lettere for kontrollkomiteen å ta revisjon av regnskapet. Veien hit har kostet mere en vi forventet. Total kostnad for 2021 på regnskap alle grupper er på kr. 181.306, -                                      Av dette er kr. 54.096, - kostnader for opprydding fra året 2020.  Kr. 12.260, - er for opplæring og møter. For 2022 er økonomiske og juridiske fremmedtjenester budsjettert med kr. 120.000, - for alle gruppene. Det positive er at vi nå har et regnskap i Siggerud IL som følger Norges idrettsforbund sine pålegg og retningslinjer.
Styret vil derfor på det sterkeste anbefale at vi fortsetter å føre regnskapet i idrettslaget på den måten det gjøres i dag.

Sign.
Erik Enge
Kasserer Siggerud Idrettslag

